พระราชกฤษฎีกาพระราชกฤษฎีกาเปลี่ยนแปลงเขตอำนาจศาลแขวงพ.ศ. ๒๕๑๗ ภูมิพลอดุลยเดช ป.ร.ให้ไว้ ณ วันที่ ๑๑กันยายน พ.ศ. ๒๕๑๗เป็นปีที่ ๒๙ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตอำนาจศาลแขวงอาศัยอำนาจตามความในมาตรา ๑๖แห่งธรรมนูญการปกครองราชอาณาจักรพุทธศักราช ๒๕๑๕ และมาตรา ๓แห่งพระราชบัญญัติจัดตั้งศาลแขวงและวิธีพิจารณาความอาญาในศาลแขวง พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตอำนาจศาลแขวงพ.ศ. ๒๕๑๗มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ศาลแขวงพระนครศรีอยุธยาในจังหวัดพระนครศรีอยุธยาซึ่งมีเขตอำนาจในอำเภอพระนครศรีอยุธยามีเขตอำนาจในอำเภอนครหลวง อำเภอบางปะหัน อำเภอบางปะอิน อำเภอวังน้อยและอำเภออุทัยด้วยมาตรา ๔ให้ศาลแขวงลพบุรีในจังหวัดลพบุรีซึ่งมีเขตอำนาจในอำเภอเมืองลพบุรีมีเขตอำนาจในอำเภอโคกสำโรง อำเภอท่าวุ้ง และอำเภอบ้านหมี่ด้วยมาตรา ๕ให้ศาลแขวงชลบุรีในจังหวัดชลบุรีซึ่งมีเขตอำนาจในอำเภอเมืองชลบุรีมีเขตอำนาจในอำเภอบางละมุงอำเภอบ้านบึง อำเภอพนัสนิคม อำเภอพานทอง และอำเภอศรีราชาด้วยมาตรา ๖ให้ศาลแขวงนครราชสีมาในจังหวัดนครราชสีมาซึ่งมีเขตอำนาจในอำเภอในอำเภอเมืองนครราชสีมามีเขตอำนาจในอำเภอขามทะเลสอ อำเภอโชคชัย อำเภอโนนไทย อำเภอโนนสูง อำเภอปักธงชัยและอำเภอสูงเนินด้วยมาตรา ๗ให้ศาลแขวงสุรินทร์ในจังหวัดสุรินทร์ซึ่งมีเขตอำนาจในอำเภอเมืองสุรินทร์มีเขตอำนาจในอำเภอจอมพระ และอำเภอปราสาทด้วยมาตรา ๘ให้ศาลแขวงอุบลราชธานีในจังหวัดอุบลราชธานีซึ่งมีเขตอำนาจในอำเภอเมืองอุบลราชธานีมีเขตอำนาจในอำเภอวารินชำราบด้วยมาตรา ๙ให้ศาลแขวงอุดรธานีในจังหวัดอุดรธานีซึ่งมีเขตอำนาจในอำเภอเมืองอุดรธานีมีเขตอำนาจในอำเภอกุมภวาปี อำเภอหนองบัวลำภู และอำเภอหนองหานด้วยมาตรา ๑๐ให้ศาลแขวงขอนแก่นในจังหวัดขอนแก่นซึ่งมีเขตอำนาจในอำเภอเมืองขอนแก่นมีเขตอำนาจในอำเภอบ้านไผ่ และอำเภอหนองเรือด้วยมาตรา ๑๑ให้ศาลแขวงเชียงใหม่ในจังหวัดเชียงใหม่ซึ่งมีเขตอำนาจในอำเภอเมืองเชียงใหม่มีเขตอำนาจในอำเภอสันกำแพง อำเภอสันทราย อำเภอสันป่าตองอำเภอสารภีและอำเภอหางดงด้วยมาตรา ๑๒ให้ศาลแขวงลำปางในจังหวัดลำปางซึ่งมีเขตอำนาจในอำเภอเมืองลำปางมีเขตอำนาจในอำเภอเกาะคา และอำเภอห้างฉัตรด้วยมาตรา ๑๓ให้ศาลแขวงพิษณุโลกในจังหวัดพิษณุโลกซึ่งมีเขตอำนาจในอำเภอเมืองพิษณุโลกมีเขตอำนาจในอำเภอบางระกำ อำเภอพรหมพิราม และอำเภอวังทองด้วยมาตรา ๑๔ให้ศาลแขวงนครสวรรค์ในจังหวัดนครสวรรค์ซึ่งมีเขตอำนาจในอำเภอเมืองนครสวรรค์มีเขตอำนาจในอำเภอโกรกพระ อำเภอตาคลี อำเภอท่าตะโก อำเภอพยุหะคีรีและอำเภอลาดยาวด้วยมาตรา ๑๕ให้ศาลแขวงราชบุรีในจังหวัดราชบุรีซึ่งมีเขตอำนาจในอำเภอเมืองราชบุรีมีเขตอำนาจในอำเภอจอมบึง อำเภอดำเนินสะดวก อำเภอบางแพ อำเภอบ้านโป่ง อำเภอปากท่ออำเภอโพธาราม และอำเภอวัดเพลงด้วยมาตรา ๑๖ให้ศาลแขวงสุพรรณบุรีในจังหวัดสุพรรณบุรีซึ่งมีเขตอำนาจในอำเภอเมืองสุพรรณบุรีมีเขตอำนาจในอำเภอดอนเจดีย์ อำเภอบางปลาม้า และอำเภออู่ทองด้วยมาตรา ๑๗ให้ศาลแขวงนครศรีธรรมราชในจังหวัดนครศรีธรรมราชซึ่งมีเขตอำนาจในอำเภอเมืองนครศรีธรรมราชมีเขตอำนาจในอำเภอท่าศาลา อำเภอทุ่งสง อำเภอร่อนพิบูลย์ และอำเภอลานสะกาด้วยมาตรา ๑๘ให้ศาลแขวงสุราษฎร์ธานีในจังหวัดสุราษฎร์ธานีซึ่งมีเขตอำนาจในอำเภอเมืองสุราษฎร์ธานีมีเขตอำนาจในอำเภอกาญจนดิษฐ์ อำเภอบ้านนาสาร และอำเภอพุนพินด้วยมาตรา ๑๙ให้ศาลแขวงสงขลาในจังหวัดสงขลาซึ่งมีเขตอำนาจในอำเภอเมืองสงขลาและอำเภอหาดใหญ่ มีเขตอำนาจในอำเภอสะเดาด้วยมาตรา ๒๐ให้รัฐมนตรีว่ากระทรวงยุติธรรมรักษาการตามพระราชกฤษฎีกานี้ผู้รับสนองพระบรมราชโองการสัญญา ธรรมศักดิ์นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือด้วยกระทรวงยุติธรรมเห็นว่าขณะนี้การเดินทางติดต่อระหว่างอำเภอบางอำเภอกับอำเภอเมืองซึ่งเป็นที่ตั้งของศาลแขวงดังกล่าวสะดวกและรวดเร็วขึ้นเป็นอันมาก สมควรที่จะขยายเขตอำนาจศาลแขวงในจังหวัดดังกล่าวออกไปให้คลุมถึงท้องที่อำเภอเหล่านั้นเพื่อที่จะช่วยให้การพิจารณาพิพากษาคดีเป็นไปโดยรวดเร็วยิ่งขึ้น จึงจำเป็นต้องตราพระราชกฤษฎีกาฉบับนี้ขึ้นศุภกรณ/ผู้จัดทำ๒๖ ตุลาคม ๒๕๕๓เอกฤทธิ์/ผู้ตรวจ๔ พฤศจิกายน ๒๕๕๓[๑] ราชกิจจานุเบกษาเล่ม ๙๑/ตอนที่ ๑๖๔/ฉบับพิเศษ หน้า ๑๙/๒ ตุลาคม ๒๕๑๗